《三月三日欲过小园闻海棠未开翦韭独酌有怀》
宋代·舒岳祥

寻芳自是少闲身，世故纷纷更咈人。
一筹小园初韭脆，三杯荒舍晚醅新。
云藏柳叶裁难断，月入梨花辨不真。
每岁海棠时候近，今年寒重殿余春。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。